Ambalat iku blok sagara sing jembaré 15.235 kilomèter pesagi sing dumunung ing Sagara Sulawesi utawa Selat Makassar. Blok sagara iki ora kabèh sugih lenga patra.

Wiwitan pasulayan 
Pasulayan diwiwiti sawisé taun 1967 dianakaké patemon teknis hukum sagara pisanan antarané Indonésia lan Malaysia. Pungkasané kaloro nagara sepakat (kajaba Sipadan lan Ligitan didadèkaké kaanan status quo pirsani: Sengketa Sipadan lan Ligitan) sabanjuré, tanggal 27 Oktober 1969 dianakaké penandha tangonon perjanjèn antara Indonésia lan Malaysia sing diarani Perjanjèn Tapel Wates Kontinental Indonésia-Malaysia, kaloro nagara wis ratifikasi tanggal 7 November 1969. Ora suwé, isih ing taun 1969 Malaysia gawé péta anyar sing nglebokaké pulo Sipadan, Ligitan lan Batu Puteh (Pedra blanca) saéngga bab iki mbingungaké Indonésia lan Singapura lan pungkasané Indonésia lan Singapura ora ngakoni péta anyar Malaysia mau.

Tanggal 17 Maret 1970 ditandha tangani manèh Pasetujon tapel wates sagara Indonésia lan Malaysia  nanging, ing taun 1979 pihak Malaysia gawé péta anyar manèh ngenani tapel wates kontinental lan maritim lan nyatakaké yèn negarané minangka nagara kapuloan lan kanthi sepihak gawé tapel wates maritimé dhéwé kanthi nglebokaké blok maritim Ambalat sajeroning wewengkoné ya iku kanthi bgajokaké koordinat 4° 10' arah lor ngliwati pulo Sebatik.. Péta iki padha nasibé karo terbitan Malaysia taun 1969 ya iku diprotes lan ora diakoni déning pihak Indonésia.

Uga delengen 
 Hubungan Indonésia Malaysia

Cathetan sikil

Pranala njaba 
 Salah lapor Malaysia meminta maaf.
 Kompas mohon maaf kerana salah lapor. 
 Thomson Financial News: Indonésia says Eni mulls LNG plant in disputed Ambalat zone (Oktober 2008)
 Indonésia dan Malaysia tidak akan membawa Ambalat ke Mahkamah Internasional (Mèi 2008)

Hubungan jaban rangkah Indonésia
Hubungan jaban rangkah Malaysia
Géografi Indonésia
Wewengkon sing dadi pasulayan